Tienjarige dood in ontploffing in Nigerië | Nuus24
Tienjarige dood in ontploffing in Nigerië
Bauchi – 'n Tienjarige seun is dood en 10 ander mense gewond in 'n bomontploffing in die noordelike staat van Bauchi in Nigerië, het die polisie gesê.Die bom was in ’n kruiwa by ’n kroeg, waar baie mense bymekaarkom om bier te drink, versteek. Die gebruik van alkohol in dié staat word weens die sjaria-wetgewing verbied. Mohammed Ladan, kommissaris van die Bauchi-staatspolisie, het gesê die seun wat naby die kroeg was, is in die ontploffing dood.Adamu Abubakar, ’n Rooikruis-beampte, het gesê veiligheidsmagte het die gebied omsingel.Dit is nie die eerste keer dat sektariese geweld in die gebied uitbreek nie. Die radikale Islamitiese Boko Haram-beweging het voorheen verantwoordelikheid aanvaar vir soortgelyke aanvalle. Die sekte het egter nie onmiddellik verantwoordelikheid vir die aanval aanvaar nie. – Volg Nuus24 op Twitter
Lees meer oor: nigerië | bauchi | boko haram | bomaanval VOLGENDE OP NUUS24X